Ir-Regolament tal-Kummissjoni (KE) Nru 2208/2003
tas-17 ta’ Diċembru 2003
li jemenda r-Regolament (KEE) Nru 2921/90 dwar għajnuna għall-produzzjoni ta’ kaseina u kaseinati mill-ħalib xkumat
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat r-Regolament tal-Kunsill (KE) Nru 1255/1999 tas-17 ta’ Mejju 1999 dwar l-organizzazzjoni komuni tas-suq tal-ħalib u l-prodotti mill-ħalib [1], u b’mod partikolari l-Artikolu 15 tiegħu,
Billi:
(1) L-Artikolu 2(1) tar-Regolament tal-Kummissjoni (KEE) Nru 2921/90 [2] jistabbilixxi l-għajnuna għall-ħalib xkumat ipproċessat f’kaseina jew kaseinati. Meta wieħed jikkunsidra t-tibdil fil-prezz tas-suq għall-kaseina u kaseinati fis-swieq tal-Komunità u mondjali, l-għajnuna għandha titnaqqas.
(2) Il-Kumitat ta’ Ġestjoni għal Ħalib u Prodotti tal-Ħalib ma tax il-fehma tiegħu fil-limitu ta’ żmien stabbilit mill-President tiegħu,
ADOTTAT DAN IR-REGOLAMENT:
L- Artikolu 1
Fl-Artikolu 2(1) tar-Regolamenti (KEE) Nru 2921/90, il-figuri "EUR 6,70" huma hawn sostitwiti bil-figuri "EUR 6,30".
L- Artikolu 2
Dan ir-Regolament għandu jidħol fis-seħħ fil-ġurnata ta’ wara l-pubblikazzjoni fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-17 ta’ Diċembru 2003.